Ստոյան Տրումիչ

**Ստոյան Տրումիչ** (, ), սերբ նկարիչ և մանկավարժ։

## Կյանք և աշխատանք
Ստոյան Տրումիչը ծնվել է 1912 թվականի հուլիսի 29-ին Տիտելում, որտեղ սովորել է տարրական դպրոցում։ Ավարտել է Պանչևոյի միջնակարգ դպրոցը։ 1934-1940 թվականներին սովորել է Բելգրադի թագավորական արվեստի դպրոցում։ Նրա դասախոսներն են եղել նկարիչներ և պրոֆեսորներ Բետա Վուկանովիչը, Յովան Բիելիչը և Միլան Բուտոզանը։ Ավարտելուց հետո դարձել է «Դեսետորո» («Տասը») խմբի անդամներից մեկը։ Բիտոլայում նշանակվել է գծագրության պրոֆեսոր, իսկ պատերազմի տարիներին փոխել է բնակության վայրը՝ ապրել է Ռումայում, Պանչևոյում, Պետրոգրադում (Զրենյանին), Կիկինդա քաղաքում, իսկ պատերազմից հետո դարձել է գծագրության պրոֆեսոր Մ. Պանչևոյում, Նա հիմնադրել է «Pančevo 5» արվեստի խումբը և երկրորդ համաշխարհային պատերազմից առաջ եղել է ուսումնական ճամփորդության Փարիզում։ Եղել է նորարար որպես նկարիչ և քննադատել է գրագողությունը։ 

Թոշակի անցնելուց հետո նա շարունակել է նկարել և իր ներդրումն ունենալ արվեստաբանության ասպարեզում։

Ստոյան Տրումիչի գեղանկարչության մեջ առանձնացնում ենք ինտիմիզմի ժամանակաշրջանները, գեղանկարչության տոնային պատկերացումները դեպի կոլորիստական կազմակերպությունը, ձևի էքսպրեսիոնիզմը և գույնը՝ ձևի կոլորիստական սինթեզի նկատմամբ։ իր կարիերայի սկզբում նա կրել է Միլան Կոնջովիչիազդեցությունը, սակայն հետագայում նա նոր ուղղություններ է որոնել։

Ստոյան Տրումիչը մահացել է 1983 թվականի հոկտեմբերի 16-ին և թաղվել Վոյվոդինայի Տիտել քաղաքի ընտանեկան դամբարանում։

## Հիշատակ
* Հռոմի «Լեոնարդո դա Վինչի» ակադեմիայի անդամ,
* Իտալիայի «Եվրոպա» ակադեմիայի անդամ,
* Vuk մրցանակի դափնեկիր
* Արծաթե շողերով ժողովրդի համար վաստակի շքանշանակիր, հայրենի Տիտելում։
* Նրա անունը կրում են Տիտելի Ազգային գրադարանը և հուշասրահը։

## «Տասը» խումբ
«Դեսետորո» («Տասը») նկարչական խումբը միասին ցուցադրվել է 1940 թվականին Բելգրադում և Զագրեբում։ Խմբի կազմում են եղել Դանիցա Անտիչը, Բորիվոյ Գրույիչը, Նիկոլա Գրովացը, Դուշան Վլաջիչը, Միլիվոյ Նիկոլաևիչը, Յուրիցա Ռիբարը, Լյուբիցա Սոկիչը, Ստոյան Տրումիչը, Ալեքսա Չելեբոնովիչը և Բոգդան Շուպուտը։  Խումբը բաղկացած էր երկու կանանցից և ութ տղամարդկանցից, բոլորը ակադեմիական նկարիչներ են եղել, համալսարանական կրթությամբ մտավորականներ։ Նրանք պատկանել են սոցիալական տարբեր շերտերի՝ բանվոր դասակարգից մինչև բուրժուազիա։ Այս խմբի ընդհանրությունն այն է եղել, որ նրանք բոլորը նկարիչներ են եղել և Յովան Բիելիչի աշակերտները։ Այս արվեստագետներից ոմանք զոհվել են Երկրորդ համաշխարհային պատերազմում, իսկ նրանք, ովքեր ողջ են մնացել, հետպատերազմյան ժամանակաշրջանի նշանակալի արվեստագետներ են դարձել։

## Տես նաև
* Յովան Բիյելիչ

## Գրականություն
* М. Arsić, B. Krstić-Blaga, Stojan Trumić, Novi Sad 1987.
* Trifunović, Lazar (1973), "Serbian painting 1900 - 1950" - Synthesis Library (in: (language: Serbian)). YU-Belgrade: Nolit. p.&nbsp;533
* Protić, Miodrag B., "Serbian painting of the XX century", Volume 1. - Library of Synthesis. YU-Belgrade: Nolit, (1970).
* Živković, Stanislav, "Umetnička škola u Beogradu 1919—1939", SANU, Beograd (1987)
* Čelebonović A., "Contemporary Painting in Yugoslavia", Yugoslavia, Belgrade, (1965)

## Ծանոթագրություններ

## Արտաքին հղումներ
* National Library "Stojan Trumić", Accessed April 25, 2013. Vojvodina, Archive Archived on the website Wayback Machine (December 22, 2010), Accessed April 25, 2013. [Project Rastko] Aleksa Čelebonović: History of the Visual, Accessed April 25, 2013.

Կատեգորիա:1912 ծնունդներ
Կատեգորիա:1983 մահեր
Կատեգորիա:Սերբ նկարիչներ
Կատեգորիա:Սերբ ուսուցիչներ